ফিফা সিরিজ
ফিফা সিরিজ (মূলত ফিফা ওয়ার্ল্ড সিরিজ নামে পরিচিত) হলো ফিফা দ্বারা প্রচারিত একটি দ্বিবার্ষিক আমন্ত্রণমূলক ফুটবল প্রতিযোগিতা, যেখানে ৬টি কনফেডারেশনের জাতীয় দলগুলোর মধ্যে আন্তর্জাতিক প্রীতি ম্যাচের আয়োজন করা হয়। এটি জোড় বছরের মার্চ মাসে অনুষ্ঠিত হয়। ২০২৪ সালের মার্চ এই প্রতিযোগিতার প্রথম আসর অনুষ্ঠিত হয়েছে। প্রতিযোগিতাটি ৬টি ফিফা কনফেডারেশনের পুরুষদের জাতীয় দলগুলোকে একটি ধারাবাহিক ক্ষুদ্র প্রতিযোগিতায় একত্রিত করে, যা প্রতি জোড় বছরের মার্চ মাসে ফিফা ম্যাচ উইন্ডোতে একটি কেন্দ্রীভূত মাঠে অনুষ্ঠিত হয়। ফিফা অংশগ্রহণকারী জাতীয় দলগুলোকে আর্থিক সহায়তা প্রদান করে এবং আয়োজক সদস্য অ্যাসোসিয়েশনের সাথে একত্রে প্রতিযোগিতা আয়োজনের দায়িত্বে থাকে।